Saa ku̱u ra kuñuu va kii kan.
Ra ndi̱kaꞌan Jesús xiꞌin ndia itaꞌan xiꞌin ra kachi ra saa:
―Na kuꞌun yo chi inka xiyo yuꞌu mini yoꞌo ―kachi ra xiꞌin ndia.
Saa ni̱ndiayu taꞌan ndia xiꞌin na yuvi kan,
ra nandaa ndia itaꞌan xiꞌin ra ini itun xika nuu mini nuu xa ndikaa ra kan,
ra ndakiꞌin ndia kuaꞌan ndia xiꞌin ra.
Ra taxi ndiku̱n tu sava ka na yuvi kan va kuaꞌan na xiꞌin barco na.
Ra saa kuu na kuaꞌan na nu̱u mini kan,
ra xaꞌa ndiee ka vi̱ xika tachi,
iin ndakundichi ndakundichi nuu mini kan xa ña,
ra xaꞌa iin kuni̱ kutu nda­a barco loꞌo tu ndoꞌni ndia ini kan xiꞌin tiakuii xa ña.
Ra chi kaꞌa barco kan nduꞌu̱ iin ñaꞌa ndachiꞌi Jesús si̱ki̱ ra,
ra ndakandu̱ꞌu̱ ra,
ra saa naâ ini ra ndi̱ki̱xi̱ va ra,
ra saa ndi̱xaa ndia itaꞌan xiꞌin ra sandǒto ndia ra,
ra ndikaꞌan ndia xiꞌin ra,
kachi ndia saa:
―¡Tata Maestro!
¿A ndïꞌi ini ku̱n ña kuni saꞌvi barco loꞌo yoꞌo xiꞌin yo kaꞌa mini yoꞌo?
―kachi ndia xiꞌin ra.
Saa ndakoò Jesús,
ra xaꞌndia ra chiñu nuu tachi kan,
ña na kutuvi ña ra ndi̱kaꞌan tu ra xiꞌin tiañuꞌu kan va kachi ra saa:
―Xavaꞌa,
koo taxi̱n kun,
―kachi ra xiꞌin ra.
Saa ra ndikun ndi̱xkui̱i̱n va tachi kan,
ra yayaa ku̱tǎxîn va.
Saa ndi̱kaꞌan Jesús xiꞌin ndia itaꞌan xiꞌin ra kachi ra saa:
―¿Ni̱chuun ndiee ni iyu̱ꞌvi ndo̱?
¿A täan xi̱nu̱ ini ndo kandixa ndo Ndioxi saa va?
―kachi ra xiꞌin ndia.
Ra ndakanda ka vi ini ndia,
iin kuaꞌan ini ndia ndee ndia,
ra kaꞌan xiꞌin taꞌan ndia kachi ndia saa:
―¿Ndia tiaa kuvi ra yoꞌo?
Ra ndia tachi xiꞌin tiañuꞌu,
ra kandixa ra ña kaꞌan ra ―kachi ndia xika xiꞌin Jesús xaꞌa ra.